open-index/open-wikipedia-markdown huggingface dataset:
Vickers Wellesley

**Vickers Wellesley** *(Model 281 - 292)* on brittiläinen kevyt pommituskone. Se oli rakenteeltaan vapaasti kantava, eli tueton alatasoinen yksimoottorikone. Voimanlähteenä toimi Bristol Pegasus XX-tähtimoottori, jonka teho oli 835 hv (623&nbsp;kW). Miehistön määrä oli 2-3.

Konetyypin suunnittelu aloitettiin vuonna 1933, yksityisen rahoituksen turvin ja Sir Barnes Wallisin johdolla. Koneen muotoilu pyrki noudattamaan geodeettisiä linjoja, ulkomitat ovat: korkeus 4,67 metriä, pituus 11,66 metriä ja siipien kärkiväli 22,73 metriä. Sen vapaasti kantavat siivet olivat pitkät ja kapeat, lähes purjekoneen tyyppiset. Ensilento tapahtui kesäkuussa 1935. Prototyypin osoituttua olevan onnistuneen, tilasi Englannin Puolustusministeriö 96 kappaletta tämän tyypin pommikoneita. Vickers Wellesleyn tuotantoaika sijoittui vuosille 1936 toukokuuhun 1938, jolloin sitä tuotettiin 177 koneyksilön verran. Palveluskäyttö laivueissa aloitettiin huhtikuussa 1937, vielä tuolloin keskiraskaana konetyyppinä. Vickers Wellesleyn tyhjäpaino oli 3&nbsp;066&nbsp;kg sekä enimmäinen lentoonlähtöpaino (MTOW) 5&nbsp;670&nbsp;kg.

Wellesleyn operatiivinen käyttö painottui Afrikan alueille. Siellä sitä käytettiin kuitenkin Toisessa maailmansodassa. Koneen aseistus kattaa 2x 0.303 kal. kk:t (7,7&nbsp;mm) sekä max. 907&nbsp;kg (2&nbsp;000 paunaa/lbs.) pommikuorman. Pommit kuljetettiin siipien alla sijainneissa, kahdessa erillisessä pommisäiliössä. Konekivääreistä toinen sijaitsi vasemmassa siivessä, ja toinen takaohjaamossa. Koneen huippunopeus oli 367&nbsp;km/h ja enin lentomatka 4&nbsp;635&nbsp;km, kun pommikuorman suuruus oli 481&nbsp;kg. Lakikorkeus oli 7&nbsp;770 m.

## Katso myös
*Bristol Blenheim
*Fairey Battle
(brittiläisiä saman aikakauden, suunnilleen saman suorituskyvyn omaavia verrokkeja)

## Lähteet
*Chant, Chris: *II maailmansodan lentokoneet - 300 konetyyppiä kaikkialta maailmasta*, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s. 303)
*

### Viitteet

## Aiheesta muualla
*http://www.raf.mod.uk/history/vickerswellesley.cfm
*http://www.aviastar.org/air/england/vickers_wellesley.php
*http://www.adf-serials.com.au/wellesley.htm
*http://www.militaryfactory.com/aircraft/detail.asp?aircraft_id=975
*http://www.historyofwar.org/articles/weapons_vickers_wellesley.html
*http://www.tangmere-museum.org.uk/aircraft-month/vickers-wellesley 
*http://wp.scn.ru/en/ww15/b/502/9/0
Kolmisäätyoppi

**Kolmisäätyoppi** on kristilliseen perinteeseen sääty-yhteiskunnassa kuulunut katsomusjärjestelmä. Se sisälsi ohjeen perheenjäsenten ja yhteiskunnan eri ryhmien velvollisuuksista toisiaan kohtaan. Oppia levitettiin kirkollisessa kansanopetuksessa erityisesti 1600-luvulta alkaen.

Martti Lutherin kristinopin oppikirjassa Vähässä katekismuksessa oli liitteenä Huoneentaulu, joka sisälsi kolmisäätyopin havainnollisessa muodossa sitä tukevine raamatunlauseineen. Opin juuret olivat keskiaikaisessa perinteessä. Kaikilla ihmisillä oli sen mukaan yhteiskunnassa oma paikkansa ja vastuunsa. Nämä säädyt olivat:
# maallisen hallituksen eli esivallan sääty
# hengellisen hallituksen eli oppisääty
# huoneenhallituksen sääty.

Kolmisäätyoppi vaikutti ihmisten ajatteluun ja toimintaan arkielämässä, hengellisissä asioissa ja hallintoasioissa. Se korosti, että jokaisen on elettävä oman säätynsä ja asemansa mukaisesti ja kuuliaisena ylemmilleen. Se sisälsi myös velvollisuuksia alempia kohtaan. Esimerkiksi perheenisän on opetettava väkeään siunaamaan itsensä aamuin illoin ja lausumaan ruokasiunaukset ja kiitokset.

Otteita Huoneentaulusta: 

Kolmisäätyoppi kuvasi sääty-yhteiskuntaa, jonka vähittäinen hajoaminen mursi opinkin perustaa. 1880-luvun lopun kaukokirjallisuudessa esimerkiksi Juhani Ahon kuvaukset pappiloiden elämän kaksinaismoralismista ja Minna Canthin vaatimukset naisten aseman parantamisesta muuttivat ihmisten ajattelutapaa, vaikka niidenkin pohja oli kristillissiveellinen.
## Lähteet

## Aiheesta muualla

* Huoneentaulun maailma. Kasvatusta ja koulutusta säädyn ja kristillisten arvojen mukaan. Agricola.utu.fi, kirja-arvio.
Viskerotoni

**Viskerotoni** on William Sheldonin persoonallisuustyypeissä joustava ja ulospäin suuntautunut persoonallisuus, joka liittyy sisäelinten vallitsevuuteen. Tyypittely on vanhentunut.

## Lähteet
Nukkavyökääpä

**Nukkavyökääpä** (*Trametes pubescens*) on vyökääpien sukuun kuuluva laji. Se ei ole myrkyllinen, mutta ei myöskään ruokasieni.

## Ulkonäkö

Nukkavyökäävän pinta on nukkainen. Se muistuttaa karvavyökääpää, mutta sen karvat ovat lyhyempiä ja sen pillikerros pysyy valkoisena vanhanakin.

## Elinympäristö

Nukkavyökääpää esiintyy koivumetsissä ja lepikoissa.

## Lähteet
UCD

**UCD** voi viitata ainakin seuraaviin asioihin:
*University College Dublin, irlantilainen yliopisto
*Kalifornian yliopisto (Davis) (”University of California, Davis”), yhdysvaltalainen yliopisto
*Demokraattisen keskustan unioni (”Unión de Centro Democrático”), espanjalainen puolue
William Sheldon

**William Sheldon** (1898–1977) oli yhdysvaltalainen psykologi. Hän loi opiskelijoiden alastonkuvien perusteella  persoonallisuustyyppijärjestelmän, joka perustui ihmisen fyysiseen olemukseen. Kukin tyyppi edusti tietynlaista persoonallisuutta ja käyttäytymistä ja asettui sosiaalisessa hierarkiassa tiettyyn asemaan. Nykytutkijat suhtautuvat torjuvasti hänen tutkimustuloksiinsa.

## Lähteet
Origin (albumi)

**Origin** on samannimisen death metal -yhtyeen esikoisalbumi. Se julkaistiin vuonna 2000 levymerkillä Relapse Records.

## Kappaleet
#
#
#
#
#
#
#
#
#

## Kokoonpano
* Mark Manning – laulu
* Paul Ryan – kitara, laulu
* Jeremy Turner – kitara
* Doug Williams – bassokitara
* John Longstreth – rummut

### Muut tekijät
* Dave Shirk – masteroija
* Liz Caldwell – valokuvat
* Chris Wisco – äänittäjä

## Aiheesta muualla
* 
*
Vakanssimaksu

**Vakanssimaksu** eli *vakanssivero* oli Ruotsissa ja Suomessa peritty ruotujakolaitoksen aikainen korvaus. Se oli sotilasrasitusta vastaava maksu, joka piti maksaa, mikäli ruodussa ei ollut sotilasta. Maksu otettiin käyttöön, kun huomattava osa ruoduista oli 1700-luvulla ajoittain täyttämättä. Vakanssimaksulle tuli uutta käyttöä vuodesta 1809, kun Porvoon valtiopäivillä päätettiin hajottaa Suomen ruotuarmeija 50&nbsp;vuodeksi. Sen korvaukseksi ruodun tuli maksaa Suomen hallituksen valvomaan sotilasrahastoon jalkaväen ruodulta 4&nbsp;tynnyriä viljaa ja ratsutilalta noin 10&nbsp;tynnyriä. Ruotuväki lakkautettiin lopullisesti vuonna 1885, mutta vakanssimaksuja kerättiin vuoteen 1889 saakka.

## Lähteet
Geneettinen kritiikki

**Geneettinen kritiikki** (ransk. critique génétique) on Ranskassa 1960‒1970-lukujen vaihteessa syntynyt tekstuaalitieteisiin kuuluva tutkimussuuntaus, joka tutkii tekstin kirjoitusprosesseja käyttämällä geneettistä eli teoksen tai keskeneräisen kirjoituksen kirjoitusprosessista säilynyttä aineistoa. Geneettinen kritiikki on kiinnostunut esimerkiksi teoksen luonnoksista, käsikirjoitusversioiden eroista ja niistä erilaisista teoksen toteutumattomista mahdollisuuksista, joista käsikirjoitukset usein todistavat. Nykyään geneettinen kritiikki on laaja sateenvarjokäsite, joka sisältää monenlaista kirjallisuudentutkimuksellista ja kielitieteellistä tutkimusta.

## Lähteet

## Aiheesta muualla
* 
* Katajamäki, Sakari, Veijo Pulkkinen ja Tommi Dunderlin: *Genetic Criticism in Motion: New Perspectives on Manuscript Studies*. Helsinki: Suomalaisen Kirjallisuuden Seura, 2023. Vapaasti luettavissa.
* Pulkkinen, Veijo: ”Syntysähköiset käsikirjoitukset geneettisen kritiikin tutkimusaineistona”. Teoksessa  Vapaasti luettavissa
Ye Qiaobo

**Ye Qiaobo** (, s. 3. elokuuta 1964 Changchun) on kiinalainen entinen pikaluistelija, olympiamitalisti ja sprinttimaailmanmestari.

Ye saavutti Albertvillen olympialaisissa 1992 hopeaa 500&nbsp;metrillä ajalla 40,51 ja 1&nbsp;000&nbsp;metrillä ajalla 1.21,92. Lillehammerin olympialaisissa 1994 hän sai 1&nbsp;000&nbsp;metrillä pronssia ajalla 1.20,22 ja sijoittui 500&nbsp;metrillä 13:nneksi.  

Ye voitti sprinttimaailmanmestaruuden Oslossa 1992 pistein 167,260 ja Ikahossa 1993 pistein 165,925 . Lisäksi hän sai hopeaa Inzellissä 1991 ja sijoittui viidenneksi Calgaryssa 1994. Yleisluistelun MM-kilpailuissa hän oli parhaimmillaan kahdestoista 1993.

Ye voitti maailmancupissa 500&nbsp;metrin kokonaiskilpailun kaudella 1992–1993 ja sijoittui toiseksi 1991–1992. 1&nbsp;000&nbsp;metrin cupissa hän oli toinen kaudella 1991–1992 ja kolmas 1992–1993. Hän voitti kaikkiaan 13 maailmancupin osakilpailua, sijoittui yhdeksän kertaa toiseksi ja kerran kolmanneksi.

## Henkilökohtaiset ennätykset

## Lähteet
Franziska Schenk

**Franziska Michaela Schenk** (s. 13. maaliskuuta 1974 Erfurt, Saksan demokraattinen tasavalta) on saksalainen pikaluistelija, olympiamitalisti ja sprinttiluistelun maailmanmestari. Hän edusti seuratasolla ESC Erfurtia.

Schenk saavutti Lillehammerin olympialaisissa 1994 pronssia 500&nbsp;metrillä ajalla 39,70 ja sijoittui 1&nbsp;000&nbsp;metrillä neljänneksi. Naganon olympialaisissa 1998 hän oli 500 metrillä neljäs ja keskeytti 1&nbsp;000&nbsp;metrillä.

Schenk voitti sprinttimaailmanmestaruuden Hamarissa 1997 oltuaan nopein jokaisella matkalla. Hän sai sprintti-MM-kilpailuissa lisäksi pronssia 1995 ja 1996 sekä sijoittui neljänneksi 1998.

Matkakohtaisissa MM-kilpailuissa Schenk sai pronssia 500 ja 1&nbsp;000&nbsp;metrillä 1997 sekä 1&nbsp;000&nbsp;metrillä 1998. Hän oli lisäksi 500&nbsp;metrillä neljäs 1996 ja seitsemäs 1998. 

Hän voitti junioreiden yleisluistelun maailmanmestaruuden 1993.

Schenk voitti 1&nbsp;000&nbsp;metrin maailmancupin kokonaiskilpailun kaudella 1996–1997 ja sijoittui toiseksi 1997–1998. 500 metrin cupissa hän oli toinen kaudella 1996–1997. Hän voitti kaikkiaan 11 maailmancupin osakilpailua, sijoittui 13 kertaa toiseksi ja 12 kertaa kolmanneksi.

Opiskeltuaan saksan kieltä, elokuva- ja mediatiedettä ja tiedotusoppia Schenk aloitti moderaattorin työn ARD-kanavalla. Hän on kommentoinut pikaluistelua ARD- ja MDR-kanavilla vuodesta 1998 lähtien.

## Henkilökohtaiset ennätykset

## Lähteet
Heather Richardson-Bergsma

**Heather Richardson-Bergsma** (s. 20. maaliskuuta 1989 High Point, Pohjois-Carolina) on yhdysvaltalainen pikaluistelija, sprinttiluistelun ja 500 metrin maailmanmestari. Hän on pituudeltaan 178&nbsp;cm.

Richardson voitti sprinttimaailmanmestaruuden Salt Lake Cityssä 2013 pistein 148,015. Hän sai MM-hopeaa Astanassa 2015, Soulissa 2016 ja Calgaryssa 2017 sekä pronssia Naganossa 2014 ja on sijoittunut sprintti-MM-kilpailuissa lisäksi neljänneksi 2011 ja kuudenneksi 2012. Yleisluistelun MM-kilpailuissa hän oli neljäs 2015.

Richardson voitti 500 metrin maailmanmestaruuden Heerenveenissä 2015 kahden luistelun yhteisajalla 75,333. Gangneungissa 2017 hän voitti kultaa 1&nbsp;000 metrillä ajalla 1.13,94 ja 1&nbsp;500 metrillä ajalla 1.54,08. Hän on saanut matkakohtaisissa MM-kilpailuissa myös 1&nbsp;000 metrillä hopeaa Heerenveenissä 2015 ja Kolomnassa 2016 sekä pronssia Inzellissä 2011. 1&nbsp;500 metrillä hän sai hopeaa 2016 ja pronssia 2015 sekä yhteislähdössä pronssia 2017. Hän on sijoittunut lisäksi neljänneksi 500&nbsp;ja 1&nbsp;000&nbsp;metrillä 2012, viidenneksi 500 metrillä 2016, kuudenneksi 500&nbsp;metrillä 2011 ja 1&nbsp;000&nbsp;metrillä 2013 sekä kahdeksanneksi 500&nbsp;metrillä 2013 ja 2017.

Vancouverin olympialaisissa 2010 Richardson oli 500&nbsp;metrillä kuudes ja 1&nbsp;000&nbsp;metrillä yhdeksäs. Sotšissa 2014 hän sijoittui 1&nbsp;000 ja 1&nbsp;500 metrillä seitsemänneksi ja 500 metrillä kahdeksanneksi. Pyeongchangissa 2018 hän saavutti pronssia joukkuetakaa-ajossa sekä sijoittui kahdeksanneksi 1&nbsp;000 ja 1&nbsp;500&nbsp;metrillä-

Hän voitti maailmancupin kokonaiskilpailun kausilla 2013–2014, 2014–2015 ja 2016–2017 sekä sijoittui toiseksi kaudella 2015–2016. 500 metrin lajicupin hän voitti kaudella 2015–2016, oli toinen kaudella 2013–2014 ja kolmas 2014–2015. 1&nbsp;000&nbsp;metrin lajicupin hän voitti kausilla 2010–2011, 2012–2013, 2013–2014 ja 2016–2017 sekä sijoittui toiseksi kausilla 2011–2012 ja 2015–2016. 1&nbsp;500&nbsp;metrin cupin hän voitti 2016–2017 sekä sijoittui toiseksi 2014–2015 ja 2015–2016. Hän on voittanut 34 maailmancupin osakilpailua, sijoittunut 30 kertaa toiseksi ja 21 kertaa kolmanneksi (kauden 2017–2018 loppuun mennessä).

Richardson luisteli sprinttiottelun maailmanennätyksen 147,735 pistettä Calgaryssa 19.–20. tammikuuta 2013 ja 500 metrin kahden lähdön yhteisaikojen maailmanennätyksen 74,190 Salt Lake Cityssä 28. joulukuuta 2013. Hän teki 1&nbsp;000&nbsp;metrin maailmanennätyksen 1.12,51 Calgaryssa 14. marraskuuta 2015 sekä 1&nbsp;500&nbsp;metrin ME:n 1.50,85 Salt Lake Cityssä 21. marraskuuta 2015.

Richardson on naimisissa pikaluistelija Jorrit Bergsman kanssa.

## Henkilökohtaiset ennätykset

## Lähteet
Deniz Aytekin

**Deniz Aytekin** (s. 21. heinäkuuta 1978 Nürnberg, Länsi-Saksa) on saksalainen jalkapalloerotuomari. Hän on toiminut kansainvälisenä tuomarina vuodesta 2011 alkaen.

## Ura
Aytekin tuomaroi ensimmäisen ottelunsa Saksan korkeimmalla sarjatasolla Bundesliigassa 27. syyskuuta 2008, joka pelattiin Hertha Berlinin ja FC Energie Cottbusin välillä.

1. huhtikuuta 2011 Aytekin oli tuomitsemassa pääsarjaottelua FC St. Paulin ja FC Schalke 04:n välillä, kunnes hänen avustava linjatuomarinsa Thorsten Schiffner tuomitsi kotijoukkue St. Paulin hyökkäyksen paitsioksi 89. peliminuutilla. Tästä tuohtuneena yksi kotijoukkueen kannattajista heitti Schiffneriä muovisella oluttuopilla. Tämän jälkeen Aytekin tuomitsi ottelun päättyneeksi hylkäyksellä vierasjoukkue Schalken voittoon numeroin 2–0. Lisäksi St. Pauli joutui rangaistuksena pelaamaan seuraavan kotiottelunsa tyhjille katsomoille.

## Lähteet

## Aiheesta muualla
* Deniz Aytekinin esittely WorldReferee.com-sivustolla
Alkon Liikeväki

**Alkon Liikeväki ALV** (vuosina 1956–1989 **Alkon Liikeväki**, 1989–1998 **Alkon Liikeväen Liitto ALV**, 1998–2015 **Alkoholikaupan Ammattiliitto ALV**) on Alkon myyjien ammatillinen edunvalvontajärjestö. ALV neuvottelee itse työehtosopimuksen Alkossa työskenteleville myyjille.

Alkon Liikeväki kuuluu valtakunnallisena osastona Palvelualojen ammattiliitto PAMiin. Liitolla on oma edunvalvonta, jota tekevät käytännössä valtakunnallinen pääluottamusmies ja alueelliset luottamusmiehet. 

## Lähteet

## Aiheesta muualla
* ALV ry:n verkkosivut
Jodietaani

**Jodietaani** eli **etyylijodidi** (C2H5I) on etaanin jodattu johdannainen. Yhdistettä käytetään muun muassa orgaanisen kemian synteeseissä.

## Ominaisuudet, valmistus ja käyttö
Jodietaani on huoneenlämpötilassa väritöntä nestettä. Yhdiste hajoaa herkästi valon vaikutuksesta, minkä vuoksi se säilytetään tummissa pulloissa. Yhdiste liukenee veteen vain vähäisessä määrin, mutta orgaaniset liuottimet, kuten etanoli ja dietyylieetteri liuottavat sen täysin.

Jodietaania valmistetaan etanolin ja jodin välisellä reaktiolla punaisen fosforin läsnä ollessa.

Yhdistettä käytetään orgaanisissa synteeseissä etyloimisreagenssina eli etyyliryhmien liittämiseen molekyyliin. Muita käyttökohteita ovat muun muassa mineraalien tiheyden määritys ja aikaisemmin lääketieteessä ihon sienitautien hoitamiseen.

## Lähteet
Hangover (kappale)

**Hangover** on brittiläisen laulaja-lauluntekijä Taio Cruzin kappale hänen kolmannelta, TY.O-studioalbumilta. Se julkaistiin albumin ensimmäisenä kansainvälisenä singlenä Yhdysvalloissa 4. lokakuuta 2011 ja Britanniassa 4. maaliskuuta 2012.Kappale sisältää myös räppäri Flo Ridan esittämiä vokaaleja. Kappaleen sanoitti Taio Cruz ja sen tuottivat Dr. Luke ja Cirkut. Kappaleen toinen versio, nimeltään "Takeover" vuosi nettiin NewJams.net-sivuston kautta.

## Lähteet
Emīls Dārziņš

**Emīls Dārziņš** (3. marraskuuta 1875 – 30. elokuuta 1910) oli latvialainen säveltäjä ja musiikkikriitikko. Hän syntyi opettaja Andžs Dārziņšin pojaksi Jaunpiebalgassa. Hän opiskeli itsenäisesti ja lisäksi Louis Homiliuksen urkuluokalla Pietarin konservatoriossa. Hän joutui kuitenkin lähtemään opinahjostaan taloudellisista syistä toukokuussa 1901. Loppuelämänsä hän vietti Riiassa.

Dārziņš kirjoitti myös filosofisia esseitä, toimi kustantajana ja antoi yksityistä musiikkiopetusta. Hänelle jäi vähäisesti aikaa sävellystyölleen. Hänen tuotantonsa koostuu 17 a cappella -kuoroteoksesta, 19 soololaulusta, sinfonisesta miniatyyristä (Melankoliavalssi) ja keskeneräisestä oopperasta. Säveltäjä kuoli liikenneonnettomuudessa.

## Lähteet
Good Feeling

**Good Feeling** on amerikkalaisräppäri Flo Ridan kappale hänen neljänneltä, Wild Ones -studioalbumiltaan. Se julkaistiin Yhdysvalloissa albumin ensimmäisenä singlenä 29. elokuuta 2011. Kappaleen ovat sanoittaneet Flo Rida, Dr. Luke, Cirkut, Breyan Isaac, Arash Pournouri, Avicii, Etta James, Leroy Kirkland, ja Pearl Woods. Sen tuottivat Dr. Luke ja Cirkut. Kappale sisältää vokaaliosuuksien osalta samanlaisuuksia Etta Jamesin vuonna 1962 julkaistun "Something's Got a Hold on Me" -singlen kanssa. "Good Feeling" on toinen Flo Ridan singleistä, jota Dr. Luke on ollut tekemässä, ensimmäisen ollessa "Right Round" vuodelta 2009. "Good Feeling" sijoittui Billboard Hot 100 -listalla 3. sijalle, ollen Flo Ridan kuudes 10 parhaan joukkoon päässyt sekä neljäs viiden parhaan joukkoon päässyt single. Kappaleesta tuli top 10 -hitti 16 valtiossa.

## Lähteet
Grönfjället

**Grönfjället** on vuori tai tunturi Västerbottenin läänissä, Ruotsissa. Sen huippu on 1376 metriä merenpinnan yläpuolella.

## Lähteet
Käsipallon naisten maailmanmestaruuskilpailut 2013

**Vuoden 2013 [[Käsipallon naisten maailmanmestaruuskilpailut|naisten käsipallon maailmanmestaruuskilpailut]]** järjestettiin Serbiassa 6.–22. joulukuuta. Kisakaupunkeina toimivat Belgrad, Zrenjanin, Niš ja Novi Sad. Kisoihin osallistui 24 maata. Mestaruuden voitti Brasilia, josta näin tuli ensimmäinen amerikkalainen käsipallon maailmanmestari molemmat sukupuolet mukaan lukien. Hopeaa saavutti Serbia ja pronssille sijoittui Tanska. Loppuottelussa oli paikalla 19&nbsp;467 katsojaa.

## Lohkojako

**Lohko A**
* 
* 
* 
* 
* 
* 

**Lohko B**
* 
* 
* 
* 
* 
* 

**Lohko C**
* 
* 
* 
* 
* 
* 

**Lohko D**
* 
* 
* 
* 
* 
* 

## Ottelut
### Alkulohkot
#### Lohko A

#### Lohko B

#### Lohko C

#### Lohko D

### Pudotuspelit

## Tilastoja

### Lopulliset sijoitukset

### Tähdistökentällinen ja palkitut

### Parhaat maalintekijät

## Lähteet
* Virallinen kisasivusto 
* IHF:n kisasivusto
Beware of the Dog

**Beware of the Dog** on brittiläisartisti Jamelian kappale hänen kolmannelta Walk with Me- studioalbumilta vuodelta 2006. Kappaleen sanoittivat Jamelia, Stuart Crichton, Tommy Lee James, Karen Poole ja Martin Gore, sekä tuotti Crichton. Kappale sisältää samanlaisuuksia Depeche Moden Personal Jesus-kappaleen kanssa ja se julkaistiin 4. joulukuuta 2006 albumin toisena singlenä Uutta-Seelantia lukuun ottamatta jossa se julkaistiin albumin ainoana singlenä.

## Lähteet
Keltasilmäkäpinkäinen

**Keltasilmäkäpinkäinen** (*Coracina lineata*) on käpinkäisten heimoon kuuluva varpuslintu.

## Levinneisyys
Keltasilmäkäpinkäistä tavataan Australiassa, Indonesiassa, Papua-Uudessa-Guineassa ja Salomonsaarilla. Lajin kannankehitys on vakaa, ja se on luokiteltu elinvoimaiseksi.

## Lähteet
Rusokainalokäpinkäinen

**Rusokainalokäpinkäinen** (*Coracina boyeri*) on käpinkäisten heimoon kuuluva varpuslintu.

## Levinneisyys
Rusokainalokäpinkäistä tavataan Indonesiassa ja Papua-Uudessa-Guineassa. Lajin on raportoitu olevan yleinen alankoalueilla. Sen kannankehitys on vakaa, ja se on luokiteltu elinvoimaiseksi.

## Lähteet
Anna opettajana

**Anna opettajana** (*Anne of Windy Poplars*) on L. M. Montgomeryn Anna-sarjaan kuuluva kirja. Se on sarjan neljäs osa. Kirja julkaistiin vuonna 1936. Montgomery kirjoitti sen kuitenkin jälkikäteen, samoin kuin teoksen *[[Annan perhe]]*, siinä vaiheessa kun sarjan muut osat olivat jo valmiit. Anna opettajana täyttää *[[Annan unelmavuodet]]* ja *[[Anna omassa kodissaan]]* -teosten väliin jääneen ajallisen aukon. Kirjan suomensi  Paula Herranen vuonna 2002. Sen kustansi WSOY.

## Juoni
*Anna opettajana* kertoo Annan vuosista Summersiden koulun rehtorina. Se käsittää noin kolmivuotisen ajanjakson Annan elämästä kihlautumisesta Gilbert Blythen kanssa aivan häitä edeltävään aikaan. Tämän ajanjakson hän asuu Poppelipuisto -nimisessä talossa, jota emännöivät leskeksi jääneet Kate- ja Chatty-tädit sekä taloudenhoitajatar Rebecca Dew. Anna vierailee kotonaan Vihervaarassa vain lomillaan. 

Kirja eroaa kerronnallisesti muista Anna-kirjoista siinä suhteessa, että merkittävä osa *Anna opettajana* -teoksesta koostuu Annan Gilbertille lähettämistä kirjeistä. Välissä on kuitenkin tavallisia kaikkitietävän kertojan kertomia jaksoja.

Summersiden koulun rehtorina Anna kohtaa monenlaisia haasteita. Ensinnäkin hänen on voitettava oppilaat puolelleen, sillä hänen oppilaistaan suuri osa kuuluu paikkakunnan merkittävimpään ja vaikutusvaltaisimpaan sukuun Pringleihin. Heidän johtohahmonsa koulussa Jen Pringle on päättänyt kääntää kaikki oppilaat Annaa vastaan. Annan opettajakollega, ilkeä ja pisteliäs vanhapiika Katherine Brook myös inhoaa Annaa, mutta ajan mittaan Anna onnistuu valloittamaan myös Katherinen sydämen puolelleen ja heistä tulee hyviä ystäviä, millä on suotuisia vaikutuksia myös Katherinen elämään. 

Lisäksi Anna saa hyvän ystävän Poppelipuiston naapurissa asuvasta nuoresta, yksinäisestä ja äidittömästä lapsesta Elizabeth Graysonista. Kirja päättyy siihen, kun Anna lopettaa toimensa koulun rehtorina ja matkustaa Vihervaaraan  Avonleaan valmistelemaan häitään Gilbertin kanssa.

## Lähteet
My Will

**My Will** on japanilaisen Dreamin kuudes single. Siitä tuli myös *[[InuYasha]]* -animen tunnuskappale. Kappaleen Promovideo julkaistiin Daydream -DVD ja VHS:lä. Kappaleen sanoituksista vastasi Mai Matsumuro ja sovituksesta Keisuke Kikuchi ja kuoron sovitus: Yas Kitajima

## Kappaleet
# My Will (Original Mix)
# My Will (landscape mix) remixed by Dave Ford
# My Will (Nocturne Club Mix) remixed by Nocturne
# My Will (Instrumental)
Callisto (Xena)

**Callisto** on kuvitteellinen hahmo yhdysvaltalaisessa TV-sarjassa *[[Xena|Xena: Soturiprinsessa]]*. Callistoa näyttelee Hudson Leick. Hahmo esiintyy myös muutamassa *[[Hercules (televisiosarja)|Hercules: the Legendary Journeys]]* -sarjan jaksossa. Hän syntyy kuolevaisena ja Xena tuhoaa hänen kylänsä täysin josta syystä hän hakee kyltymättömästi kostoa Xenalle. Hän kokee lopulta pelastumiskokemuksen Xenan käsissä ja uudelleen syntyy Xenan tyttärenä Evenä.
Amiraliteettienkäpinkäinen

**Amiraliteettienkäpinkäinen** (*Coracina ingens*) on käpinkäisten heimoon kuuluva varpuslintu. Sitä tavataan Amiraaliteettisaarilla.

## Lähteet
Aleksandr Loginov

**Aleksandr Viktorovitš Loginov** (; s. 31. tammikuuta 1992 Saratov) on venäläinen ampumahiihtäjä. Hän aloitti ampumahiihtouransa vuonna 2005. Hänen pituutensa on 177 senttiä ja painonsa 68 kiloa.

## Arvokilpailut
Loginov saavutti Hochfilzenin MM-kilpailuissa 2017 pronssia sekaviestissä. Junioreiden MM-kilpailuissa hän on saavuttanut neljä maailmanmestaruutta ja lisäksi seitsemän pronssimitalia. 

Loginov saavutti EM-kilpailuissa 2017 kultaa normaalimatkalla, takaa-ajossa ja sekaviestissä sekä hopeaa pikakilpailuissa. EM-kilpailuissa 2018 hän sai kultaa takaa-ajossa sekä hopeaa pikakilpailussa ja sekaviestissä. EM-kilpailujen juniorisarjassa hän voitti viisi kultaa ja kaksi hopeaa.

Östersundin MM-kilpailuissa 2019 hän saavutti pikakilpailussa hopeaa ja viestissä pronssia. Yhteislähdössä hän sijoittui neljänneksi, takaa-ajossa ja normaalimatkalla 14:nneksi. Vuoden 2020 MM-kilpailuissa Anterselvassa hän voitti pikakilpailun maailmanmestaruuden ja sai takaa-ajossa pronssia. Sekaviestissä hän sijoittui kuudenneksi ja normaalimatkalla 15:nneksi. Pokljukan MM-kilpailuissa 2021 hän saavutti viestissä pronssia ja oli yhteislähdössä yhdeksäs.

Pekingin talviolympialaisissa 2022 Loginov saavutti pronssia miesten viestissä ja sekaviestissä. Normaalimatkalla hän oli kymmenes ja yhteislähdössä viidestoista.

## Maailmancup
Ensimmäisellä kaudellaan 2012–2012 maailmancupissa Loginov sijoittui parhaimmillaan Holmenkollenin takaa-ajokilpailussa kolmanneksi ja oli cupin kokonaistilanteen 46:s. Kaudella 2013–2014 hän sijoittui toiseksi Kontiolahden pikakilpailussa ja Holmenkollenin takaa-ajossa, mutta menetti myöhemmin molemmat sijoituksensa dopingkäryn takia. 

Loginov antoi positiivisen dopingnäytteen marraskuussa 2013. Tuolloin otetusta dopingnäytteestä löytyi merkkejä dopingin käytöstä, kun näyte tutkittiin uusilla testimenetelmillä vuotta myöhemmin. Hän sai kahden vuoden kilpailukiellon 25.11.2014 alkaen ja kaikki hänen tuloksensa 26.11.2013 lähtien hylättiin. 

Kaudella 2018–2019 Loginov sijoittui Pokljukan pikakilpailussa ja takaa-ajossa kolmanneksi sekä Nové Měston pikakilpailussa ja takaa-ajossa toiseksi. Hän voitti Oberhofin pikakilpailun. Canmoren normaalimatkalla hän oli kolmas. Hän sijoittui maailmancupin kokonaiskilpailussa ja pikakilpailun cupissa toiseksi, takaa-ajocupissa kolmanneksi ja normaalimatkan cupissa viidenneksi. Kaudella 2019–2020 hän sijoittui Hochfilzenin pikakilpailussa kolmanneksi ja takaa-ajossa toiseksi. Maailmancupin kokonaiskilpailussa hän oli seitsemäs ja takaa-ajocupissa viides. Tammikuussa 2021 hän voitti Anterselvan normaalimatkan kilpailun. Normaalimatkan cupissa hän sijoittui kolmanneksi. Kaudella 2021–2022 Loginov voitti Oberhofin pikakilpailun. Ruhpoldingin takaa-ajossa hän sijoittui toiseksi.

## Lähteet
* IBU Datacenter

### Viitteet

## Aiheesta muualla
Celebesinvuorikäpinkäinen

**Celebesinvuorikäpinkäinen** (*Celebesica abbotti*) on käpinkäisten heimoon kuuluva varpuslintu.

## Levinneisyys
Celebesinvuorikäpinkäistä tavataan Indonesiassa Sulawesin saarella. Lajin ei uskota olevan vaarassa, ja se on luokiteltu elinvoimaiseksi

## Lähteet
Kantonapanahikas

**Kantonapanahikas** (*Xeromphalina campanella*, aikaisemmin "kannon napanahikas") on sienilaji. Se ei ole myrkyllinen, mutta ei myöskään kitkeryydestään johtuen hyvä ruokasieni. Lajin itiöemät kasvavat suurissa ryhmissä, ja se tekee itiöemiä jo keväällä. Kantonapanahikas kuuluu eri sukuun kuin männynkäpynahikas ja kuusenkäpynahikas.

## Ulkonäkö
Kantonapanapikan lakki on kupera ja sen keskellä on painauma. Lakki on leveydeltään 0,5–2 senttimetriä. Väriltään se on enimmäkseen ruosteenruskea. Lakin reunat ovat keskustaa vaaleampia ja säteittäisesti poimuttuneita. Sienen heltat ovat harvat ja lakin väriset. Itiöpöly on valkoista ja malto on sitkeää. Ohut jalka on tummanruskea ja 2–5 senttimetriä pitkä. Alaosasta se on mustanruskea.

## Kasvupaikka ja -aika
Kantonapanahikas kasvaa kangas- ja sekametsien pitkälle lahonneilla kannoilla kymmenien itiöemien ryhminä. Se on yleinen koko Suomessa. Kasvuaika on huhtikuusta marraskuuhun.

## Lähteet

## Aiheesta muualla

* Laji.fi: Kantonapanahikas (''Xeromphalina campanella'')
* Sepon sieniopas: Kantonapanahikas (''Xeromphalina campanella'')
* MushroomExpert: Xeromphalina campanella 
* UniProt, Taxonomy: Xeromphalina campanella
Golden Globe 2014

**[[Golden Globe]] 2014**

12. tammikuuta 2014

Paras draamaelokuva: 
***[[12 Years a Slave]]***
----
Paras musikaali- tai komediaelokuva: 
***[[American Hustle]]***
----
Paras draamasarja: 
***[[Breaking Bad]]***
----
Paras musikaali- tai komediasarja: 
***[[Brooklyn 99]]***
----
Minisarja tai televisioelokuva: 
***[[My Life with Liberace]]***

**Golden Globe 2014** oli järjestyksessään 71. Golden Globe -palkintogaala, jossa jaettiin palkintoja vuoden 2013 elokuville ja televisiosarjoille. Gaala järjestettiin 12. tammikuuta 2014 Beverly Hilton -hotellissa Beverly Hillsin kaupungissa Kaliforniassa, Yhdysvalloissa. Gaalan juonsivat toista kertaa Tina Fey ja Amy Poehler. Ehdokkuudet julkistettiin 12. joulukuuta 2013.

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

### Useamman ehdokkuuden saaneet elokuvat

### Useamman palkinnon saaneet elokuvat
* **3** *[[American Hustle]]*
* **2** *[[Dallas Buyers Club]]*

### Televisio

### Useamman palkinnon saaneet elokuvat
* **2** *[[My Life with Liberace]]*, *[[Breaking Bad]]* ja *[[Brooklyn 99]]*

## Katso myös
* Oscar-gaala 2014
* British Academy Film Awards 2014
* Screen Actors Guild Awards 2014

## Lähteet

## Aiheesta muualla
* Virallinen sivusto
Kuusenkäpynahikas

**Kuusenkäpynahikas** (*Strobilurus esculentus*) on Stobilurus-sukuun kuuluva laji. Se on hyvä ruokasieni.

## Ulkonäkö
Kuusenkäpynahikas muistuttaa männynkäpynahikasta, josta sitä ei voi erottaa ulkonäön perusteella ilman mikroskooppia.

## Elinympäristö
Kuusenkäpynahikas kasvaa kuusen käpyjen päällä. Sitä tavataan kuusimetsissä.

## Lähteet

## Aiheesta muualla
* Sepon sieniopas: Kuusenkäpynahikas (''Strobilurus esculentus'')
* UniProt, Taxonomy: Strobilurus esculentus
Maini Palosuo

**Maini Maria Palosuo** (o.s. **Similä**; 4. joulukuuta 1914 Helsinki – 3. tammikuuta 1997 Helsinki) oli suomalainen kääntäjä ja toimittaja, koulutukseltaan filosofian maisteri.

Maini Palosuon puoliso oli professori Erkki Palosuo, ja heidän tyttärensä on tekstiilitaiteilija Päikki Priha.
__NOTOC__
## Teoksia
* ”Koulun historia 1919–1969”, *Tyttönormaalilyseon matrikkeli*. Hesteo, Helsinki 1970
* *Talo elää: Asunto-osakeyhtiö Töölönkatu 2: 1923–1980*. Asunto-osakeyhtiö Töölönkatu 2, Helsinki 1981

## Toimitteita
* *Suomen kukkasrahasto ry 1928–1978*. Suomen kukkasrahasto, Helsinki 1978

## Suomennoksia
* Ulla von Wendt: *Taikapilli*. Piirtänyt Olle Eklund. Vuori, Kouvola 1945. (Alkuteos *Trollpipan*.)
* Arthur Ransome: *Pääskyt ja amatsonit: Romaani reippaista pojista ja tytöistä*. Kuvittanut Aarne Nopsanen. Otava 1953, 2. uud. painos 1979. (Alkuteos *Swallows and Amazons*.)
* Charles Dickens: *Oliver Twist*. Otava 1954. (Alkuteos *The adventures of Oliver Twist*.)
* Paul Hyde Bonner: *Pariisilainen palatsi*. Otava 1954. (Alkuteos *Hôtel Talleyrand*.)
* Arthur Ransome: *Pääskylaakso: Pääskyjen ja amatsonien seikkailuja*. Kuvittanut Aarne Nopsanen. Otava 1955. (Alkuteos *Swallowdale*.)
* Henry Chapin – F. G. Walton Smith: *Valtameri virtaa: Golfvirran tarina*. Suomentaneet Maini ja Erkki Palosuo. WSOY 1955. (Alkuteos *The Ocean River*.)
* Paul Hyde Bonner: *S.P.Q.R.: Romaani nykypäivän Roomasta*. Otava 1956
* Hamilton Basso: *Tällainen oli kaupunkini: Romaani 1–2.* Otava 1957. (Alkuteos *The view from Pompey's head*.)
* Joy Packer: *Viinilaakso: Romaani.* Otava 1957. (Alkuteos *Valley of the vines*.)
* Joy Packer: *Leijonan ääni: Romaani.* Otava 1959. (Alkuteos *Nor the moon by night*.)
* Joy Packer: *Jyrkällä katolla: Romaani.* Otava 1960. (Alkuteos *The high roof*.)
* Charles Dickens: *Loistava tulevaisuus: Romaani.* Otava 1960, 1969, 1998. (Alkuteos *Great expectations*.)
* Edna O’Brien: *Maalaistytöt: Romaani.* Otava 1961. (Alkuteos *The country girls*.)
* Johanna Smith: *Davidin seitsemän naista: Romaani.* Ruotsinkielisestä alkuteoksesta *Du får honom efter mig* suomentanut Maini Palosuo. Otava 1962
* W. H. Canaway: *Sammy kulkee etelään*. WSOY 1962. (Alkuteos *Sammy going south*.)
* Mark van Blankenstein ym.: *Lapsen ensimmäinen vuosi: Pienokaisen kehitys valokuvasarjoina*. Otava 1963. (Alkuteos *De ontwikkelig van der zuigeling*.)
* Monica Dickens: *Hevoshoitola Varsanjalka*. Otava 1972. (Alkuteos *Follyfoot*.)
* Olof Mustelin: *[[Nils Ludvig Arppe]], Karjalan teollisuuden perustaja*. WSOY 1973
* Monica Dickens: *Varsanjalan Dora*. Otava 1973.. (Alkuteos *Dora at Follyfoot*.)

## Lähteet

## Aiheesta muualla
*  Maini Palosuo. Kirjasampo.fi
Jekaterina Glazyrina

**Jekaterina Ivanovna Glazyrina** (; s. 22. huhtikuuta 1987) on venäläinen ampumahiihtäjä Hän aloitti kilpailemisen ampumahiihdon maailmancupissa kaudella 2010–2011. Hän on sijoittunut maailmancupin osakilpailussa kolmanneksi Östersundin normaalimatkan kilpailussa kaudella 2012–2013 ja toiseksi Hochfilzenin takaa-ajokilpailussa kaudella 2014–2015. Maailmancupin kokonaistilanteessa Glazyrina on ollut parhaimmillaan 22. kaudella 2012–2013. Nové Měston MM-kilpailuissa 2013 Glazyrina oli pikakilpailun viides ja normaalimatkan seitsemäs. Kontiolahden MM-kilpailuissa 2015 hän sijoittui yhteislähdössä 13:nneksi.

Glazyrina määrättiin dopingrikkeen vuoksi kahden vuoden kilpailukieltoon 24. huhtikuuta 2018. Hän oli väliaikaisessa kilpailukiellossa 10. helmikuuta 2017 lähtien, joka lasketaan annetun kilpailukiellon alkamispäiväksi. Lisäksi kaikki hänen kilpailutuloksensa ennen kilpailukieltoa mitätöitiin 19. joulukuuta 2013 alkaen.

## Lähteet
* 
### Viitteet
Perusmuotoistaminen

**Perusmuotoistamisella** (lemmatization), synonyymejä **lemmaus** ja **lemmatisointi,** tarkoitetaan tiedonhaussa hakutermin muuttamista sen perusmuotoon. Tiedonhakuprosessissa haun kohteelle ja hakijan kyselylle tehdään kielellinen normalisointi.

## Kielitieteellinen perusmuotoistaminen
Kielitieteessä perusmuotoistaminen on osa leksikaalista morfologiaa. Sanan taivutusmuoto koostuu vartalosta ja taivutustunnuksesta. Vartalo on siis se osa sananmuotoa, joka jää jäljelle kun taivutustunnukset erotetaan. Vartalo voi olla kaikissa sanan taivutusmuodoissa sama, tai sitten se vaihtelee. Esimerkiksi: puhu-a : puhu-n : puhu-taan : puhu-nut ja keppi : kepi-n : keppe-jä. 

## Perusmuotoistaminen ja stemmaus
Perusmuotoistaminen on läheistä sukua stemmaukselle. Perusmuotoistamisessa indeksiin tallennetaan sanan perusmuoto, kun taas stemmauksessa indeksiin tallennetaan sanan vartalo. Toisin kuin perusmuoto-ohjelmat, stemmerit eivät ymmärrä sanojen kontekstia ja osa sanoista joilla on useita merkityksiä eri asiayhteyksissä jää löytämättä.

Perusmuotoistamisen ja erilaisten perusmuoto-ohjelmien toimintaperiaatteena on palauttaa sanat niiden perusmuotoon ja tunnistaa yhdyssanoista osasanat. Ne pohjautuvat morfologisiin sääntöihin sekä laajaan perusmuodot sisältävään sanakirjaan.

Perusmuotoistamista pidetään stemmausta tarkempana ja perusteellisempana tapana käsitellä tekstiä tiedonhakua varten. Vertailtaessa perusmuotoistamista ja stemmausta, eroja niiden välillä on kuitenkin lähes mahdotonta havaita. 

## Perusmuotoistamisen etuja ja ongelmia
Perusmuotoistamisen etuna on se, että sen avulla indeksiin saadaan luotua sanakirjamuoto. Perusmuotoistamista pidetään parhaana vaihtoehtona luonnollisen kielen käsittelyyn laajan morfologian omaavissa kielissä, kuten suomen kielessä.

Perusmuotoistamisen huonona puolena on hakujen tarkkuutta heikentävä ylitulkinta. Ylitulkintaa tapahtuu, koska perusmuotoistamismenetelmät löytävät kaikki mahdolliset tulkintavaihtoehdot, esimerkiksi Kokkola-sanan taivutusmuoto kokkolasta on tulkittu kokko- ja lasta-sanojen perusmuodoista koostuvaksi yhdyssanaksi.  Ongelmia aiheuttavat myös sanakirjasta puuttuvat sanat, kuten ulkomaalaiset erisnimet.

## Lähteet

## Aiheesta muualla
* Suomen kielen perusmuoto-ohjelma FINTWOL: http://www2.lingsoft.fi/cgi-bin/fintwol
* Sanan kauppa kaikki eri taivutusmuodot: http://www.ling.helsinki.fi/~fkarlsso/genkau2.html
Johan Bartram

**Johan Joakim Bartram** (30. elokuuta 1809 Viipuri &ndash; 13. helmikuuta 1865 Elimäki) oli suomalainen sotilas, merenkävijä, tutkimusmatkailija ja kartoittaja.

Bartramin vanhemmat olivat raatimies Johan Bartram (vanhempi) ja Katarina Reizenstein. Hänen sukunsa oli lähtöisin Skotlannista ja kuului Pietarin ritarihuoneen aateliin. Bartram kävi koulua Viipurissa ja valmistui meriupseeriksi Pietarissa 1826. Bartram otti osaa Navarinon taisteluun 1827 ja yleni luutnantiksi 1832. Venäläis-amerikkalainen kauppakomppanian palveluksessa Alaskassa hän oli 1839-1846, tehden oman aluksensa päällikkönä laajoja purjehdusmatkoja. Hän toimi myös Alaskan kuvernöörin Arvid Adolf Etholénin adjutanttina. Suomeen palattuaan Bartram sai viran luotsilaitoksen apulaispäällikkönä. Hän erosi virasta everstinä 1835. Tämän jälkeen hän harjoitti maanviljelystä Savonlinnan lähellä Lehtiniemen kartanossa. Bartram kartoitti ja viitoitti ensimmäistä kertaa Saimaan vesistöä kahdeksana kesänä vuodesta 1856 alkaen. Bartramin kuoleman jälkeen tätä työtä jatkoi Konstantin Lönneström, joka myös osti Lehtiniemen kartanon. Suomalaisen Kirjallisuuden Seura julkaisi Bartramin kartoituksista suomennetun teoksen *Purjelaitain osoitukset Saiman kanavasuun Lauritsalan, sekä Savonlinnan, Kuopion ja Joensuun kaupunkien välillä* (1858).

Bartramin puoliso vuodesta 1839 oli Margaretha Charlotta Schwartz (k. 1911), joka seurasi miestään tämän monille kaukomatkoille.

## Lähteet
* 

### Viitteet

## Aiheesta muualla
* Bartramin ansioluettelo (venäjäksi) (Viitattu 12.12.2013)
* Bartramin valokuva Museoviraston kokoelmissa (Viitattu 12.12.2013)
* Bartramin lahjoittamat lumikengät Kansallismuseossa  (Viitattu 12.12.2013)
Rakkauksia

**Rakkauksia** (; ) on antiikin aikainen satiiri, joka vertailee naisiin ja poikiin kohdistuvaa rakkautta keskenään ja toteaa jälkimmäisen paremmaksi. *Rakkauksia* on usein luettu Lukianoksen nimiin, mutta nykyään sen kirjoittajaan viitataan yleensä nimellä pseudo-Lukianos. Michel Foucault käsitteli teosta laajalti *[[Seksuaalisuuden historia]]ssa*.

## Historia
Antiikin aikainen teos *Rakkauksia* on usein luettu 100-luvulla eläneen, satiireistaan tunnetun Lukianoksen teosten joukkoon. Teoksen aitoutta on kuitenkin usein epäilty. Nykyisin useimmat tutkijat kyseenalaistavat sen aitouden tyylillisin perustein. Tämän vuoksi sen kirjoittajaan viitataan nykyään yleensä nimellä pseudo-Lukianos. Teoksen kirjoitusajasta ei ole tietoa. Jotkut tutkijat ovat ajoittaneet sen 100-luvulle, toiset taas 300-luvun alkuun.

Teosta voi verrata Plutarkhoksen *[[Moralia]]*-kokoelmaan kuuluvaan tutkielmaan *[[Rakkaudesta (Plutarkhos)|Rakkaudesta]]*, joka käsittelee samoin naisiin ja poikiin kohdistuvaa rakkautta. Plutarkhos päätyy kuitenkin päinvastaiseen lopputulokseen, pitämään naisiin kohdistuvaa rakkautta parempana. Michel Foucault käsitteli Pseudo-Lukianoksen teosta laajalti *[[Seksuaalisuuden historia]]nsa* homoseksuaalisuutta käsittelevässä osassa.

## Sisältö
Teos on muodoltaan dialogi eli keskustelu. Se jakautuu 54 lyhyeen lukuun. Teoksessa keskustelevat Theomnestos ja Lykinos. Theomnestos kertoo, että häntä vaivaa jonkinlainen rakkaudenjumalatar Afroditeen kirous, sillä hän rakastuu koko ajan uusiin kohteisiin, sekä naisiin että poikiin.

Niinpä Lykinos kertoo kahden miehen, Kharikleen ja Kallikratidaan, samasta aiheesta käymästä keskustelusta. Suurin osa teoksesta koostuu tästä Lykinoksen esityksestä, ja niin teos on käytännössä lähes monologi. Kharikles oli kannattanut naisiin kohdistuvaa rakkautta, Kallikratidas puolestaan poikarakkautta. Satiirisessa esityksessä nämä kaksi esittävät kantojensa puolustukseksi kaikenlaisia argumentteja retoriseen tyyliin. Teoksen lopputulema on, että poikiin kohdistuva rakkaus on miehelle heteroseksuaalista rakkautta parempaa.

Teos tunnetaan myös elävästä Praksiteleen veistämän *[[Knidoksen Afrodite]]n* kuvauksesta.

## Lähteet

## Kirjallisuutta
* Pseudo-Lucian: *Amores*. Teoksessa 

## Aiheesta muualla
* Pseudo-Lucian: *[http://www.well.com/user/aquarius/lucian-amores.htm Affairs of the Heart]* 
* Lukian: *[http://trad.glossa.dk/erotes.html Drengekærligheden over for kvindekærligheden]*
Informis Infinitas Inhumanitas

**Informis Infinitas Inhumanitas** on yhdysvaltalaisen teknisen death metal -yhtyeen Originin toinen studioalbumi. Se julkaistiin vuonna 2002 levymerkillä Relapse Records.

## Kappaleet
Kaikki kappaleet sanoittanut James Lee, ellei toisin mainittu.

#
#
#
#
#
#
#
#
#

## Kokoonpano
* James Lee – laulu
* John Longstreth – rummut
* Mike Flores – bassokitara
* Jeremy Turner – kitara, laulu
* Paul Ryan – kitara, laulu

### Muut tekijät
* Matthew Jacobson – vastaava tuottaja
* Jonathan Canady – design
* Celeste Peterson – valokuvat
* Chad Michael Ward – grafiikka
* Kane Jewlett – äänittäjä
* Chris Djurcic – äänittäjä
* Colin Davis – tuottaja, äänittäjä, masteroija
* Mark Manning – sanoitukset (kappale 7)

## Arvostelut
* Allmusic: 
* Chronicles of Chaos: 8.5/10 
* Imperiumi: 9/10
* Sputnikmusic: 4/5 

## Lähteet

## Aiheesta muualla
* 
* Informis Infinitas Inhumanitas discogs.com -sivustolla
Kirjahistoria

**Kirjahistoria** on tekstuaalitieteisiin kuuluva tieteenala, joka tutkii bibliografian sekä historia-, kulttuuri- ja yhteiskuntatieteiden menetelmin kirjoja sekä niiden valmistamista, julkaisemista, jakelua, omistamista ja lukemista suhteessa niitä ympäröivään historialliseen kontekstiin. Kirjahistoriasta käytetään toisinaan – erityisesti silloin kun puhutaan alan sosiaalihistoriallisesti painottuneesta tutkimuksesta – myös ranskankielistä termiä histoire du livre.

## Lähteet

## Aiheesta muualla
* Suomen kirjahistoriallinen seura.
* The European Society for Textual Scholarship.
Mika Kaskimies

**Mauri Mika Kullervo Kaskimies**, vuoteen 1944 **Mikkola** (6. toukokuuta 1919 Helsinki – 15. toukokuuta 2016 Helsinki) oli suomalainen kauppatieteilijä ja professori. 

Kaskimies oli Helsingin kauppakorkeakoulun liiketaloustieteen (markkinoinnin) professori 1959–1982 ja vararehtori 1975–1981. Hän tutki kaupan jakelu- ja kannattavuuskysymyksiä. Kaskimiehen väitöskirja vuodelta 1955 on nimeltään *Kulutustavaroiden jakeluteiden rakenne erityisesti tarkasteltuna niiden pituuteen vaikuttavien tekijöiden kannalta*. Kauppatieteiden tohtori Mika Kaskimies oli Helsingin kauppakorkeakoulun ensimmäinen markkinoinnin professori. Hän oli myös Veronmaksajain keskusliiton puheenjohtaja 1978–1983.

Ekonomi, rehtori, järjestöjohtaja, päätoimittaja ja gemmologian harrastaja Keijo Kaskimies oli Mika Kaskimiehen veli.

## Lähteet
Otto Seidenschnur

**Otto Heinrich Seidenschnur**, vuodesta 1945 *Seire* (14. lokakuuta 1909 Helsinki – 24. joulukuuta 1980 Espoo) oli suomalainen ruotsin kielellä kirjoittanut kirjailija.

Seidenschnurin vanhemmat olivat Karl Theodor Seidenschnur (1882–1948) ja Dorothea van Bockhoven. Hän oli naimisissa 1936–1938 Brita Ysabel Gustafssonin kanssa ja avioeron jälkeen Hannele Margareta Tallqvistin kanssa.

## Teoksia
Nimellä *Otto Seidenschnur*:
* *Impression* : runoja. Söderström, Helsingfors 1932
Nimellä *Otto Seire*:
* *Stockmann 1862-1962*. 1961
* *Svanarnas vik i Ingå-Degerby*. Nyländska öden 2. Ekenäs tryckeri, Ekenäs 1966
* *Men liljorna lyser än : berättelse från Porkalaområdet* : romaani. Ekenäs tryckeri, Ekenäs 1980

## Lähteet
* 
* GeneaNet (Rafael Olin) : Otto Heinrich (Seidenschnur-1945) Seire
* Kirjasampo.fi : Otto Seidenschnur 
* Kirjasampo.fi : Otto Seire
Mörri-Möykky

**Mörri-Möykky** on samannimisessä lastenlaulussa esiintyvä peikko. Mörri-Möykyn on luonut säveltäjä ja laulaja Marjatta Pokela. Mörri Möykky -laulun levytti ensimmäisenä hänen tyttärensä Eveliina Pokela ja Kaksoset vuonna 1965. Laulussa kerrotaan Mörri-Möykyn istuvan kärpässienen alla sateessa. Mörri-Möykystä on tehty paljon lauluja, joita on koottu *[[Mörri-Möykyn suvi]]* -levylle.

## Lähteet

## Aiheesta muualla
*Mörri möykky -laulun levytykset  Suomen äänitearkiston tietokanta 1901–1999
Mörri-Möykyn suvi

**Mörri-Möykyn suvi** on vuonna 1983 julkaistu lastenlevy, joka kertoo Mörri-Möykystä ja muista peikoista. Levyllä kertojana toimii Liisa Lääveri.

## Kappaleet

# "Mörri-Möykky"
# "Pitkä tie"
# "Annapa peikolle kättä"
# "Mörri-Möykyn kolossa"
# "Pääskysen tervehdys"
# "Pöllön laulu"
# "Maisukka mantelittaren laulu"
# "Kalat"
# "Näkkiloitsu"
# "Satureja grandiflora"
# "Juhannuslaulu"
# "Syntymäpäivälaulu"
# "Mörri-Möykky tanssii"
# "Alkusoitto"
# "Sauna-Jaakon laulu"
# "Karhunpeijaspolkka"
# "Kukkamaat"
# "Mörri-Möykyn soittokunta"
# "Rumahisten laulu"
# "Myyry ja Miiru"
# "Peikkomenot"
# "Peikkopiiri"
# "Syyskesän aamu, soutajan laulu, pitkä tie"
# "Loppusoitto"
Junkers Ju 86

**Junkers Ju 86** oli saksalainen keskiraskas, kaksimoottorinen pommikone. Miehistön lukumäärä oli 4 henkeä. Konetyyppi suunniteltiin ja sitä valmistettiin Natsi-Saksassa, pääasiassa ennen toista maailmansotaa. Puolustusaseistuksen kolmesta kk-asetornista kaksi (ylä- ja alatorni) olivat avonaisia. Tämän johdosta näitä ampuma-asemia ei voitu paineistaa korkealla lennettäessä.

Tiedusteluversio 86R kykeni lentämään 14&nbsp;400 metrin korkeudessa, sekä Chantin että Mondeyn mukaan. Sen ohjaamo oli paineistettu, kuten myös P-mallissa, joka sekin kykeni operoimaan 12&nbsp;500 m:ssä (41&nbsp;000 jalkaa). Normaalin vaakapommituskäytön versioiden lakikorkeus oli vain 5&nbsp;900 m. Maksimi pommikuorma voitiin kuljettaa joko sisäisesti taikka ulkoisesti, pommilastin ollessa D-tyypillä 800 — 1&nbsp;000&nbsp;kg. Tieto tämän pommituskonetyypin korkealla lentävien versioiden käyttöönotosta pakotti britit kehittämään omasta Supermarine Spitfire -hävittäjästään korkeatorjuntaan pystyvän version.

P- ja R-versioiden siipien kärkiväli oli muita suurempi, P-versiossa 25,60 m ja R-versiossa 32,00 m, kun se muissa malleissa oli 22,50 m. Konetyyppiä valmistettiin sekä BMW 132-tähtimoottorilla että aluksi vain D-version 600:n, mutta myöhempänä 1&nbsp;000 hevosvoiman tehoisella dieselmoottorilla varustettuna. Dieselmoottoreiden versiot olivat Junkers Jumo 205C-4 — Junkers Jumo 207B-3. Huippunopeus vaihteli alatyypistä riippuen välillä 325–420&nbsp;km/h.

Junkers Ju 86:tta käyttivät Luftwaffe sekä Unkari, Chile, Portugali, Espanja, Mantšukuo, Etelä-Afrikka ja Ruotsin ilmavoimat. Ainoa kokonaisena säilynyt museoyksilö kaikkiaan arviolta 900 valmistetusta koneesta on Ruotsin Ilmailumuseossa.

## Lähteet
*Chant, Chris: *II Maailmansodan lentokoneet - 300 konetyyppiä kaikkialta maailmasta*, Karisto, 2008, Hämeenlinna (suom. Petri Kortesuo) Alkuteos: Amber Books, 1999 
*Mondey, David: *The Hamlyn Concise Guide to Axis Aircraft of World War II*. Bounty Books, 2006, London England. . (s. 109-111)

### Viitteet

## Aiheesta muualla
North Bay Battalion

**North Bay Battalion** on kanadalainen jääkiekkoseura, joka pelaa Ontarion junioriliigan Itäisen konferenssin keskidivisioonassa. Seura tunnettiin vuosina 1996–2013 nimellä Brampton Battalion. 

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja & Apulaistoimitusjohtaja:** Ryan Oulahen 
* **Apuvalmentaja:** Bill Houlder 
* **Apuvalmentaja:** Matt Marquardt 
* **Maalivahtivalmentaja:** Nate McDonald 
* **Videovalmentaja:** Erik Kistemaker 
* **Fysiikkavalmentaja:** Caleb Mady 
* **Huoltopäällikkö:** Andrew Latin 
* **Jääkiekkotoiminnanjohtaja:** Adam Dennis 
* **Toimitusjohtaja:** John Winstanley 
* **Henkilöstöjohtaja:** Jeff Bateman 
* **Kykyjenetsinnänjohtaja:** Charles Abbott 

*Lähde: EliteProspects*

## Lähteet

## Aiheesta muualla
* North Bay Battalionin verkkosivut 
* North Bay Battalionin EliteProspects-sivut
Rush (vuoden 2013 elokuva)

**Rush** on vuonna 2013 ensi-iltansa saanut Ron Howardin ohjaama elämäkerrallinen, autourheiluaiheinen draamaelokuva. Se kertoo vuoden 1976 Formula 1 -kaudesta, jossa kilpailivat  James Hunt ja Niki Lauda. Elokuvan pääosissa ovat Chris Hemsworth, Daniel Brühl, Olivia Wilde ja Alexandra Maria Lara.

Elokuva sai ensi-iltansa Lontoossa 2. syyskuuta 2013. Sen jälkeen elokuva esitettiin Toronton elokuvajuhlilla ja kansainvälisesti elokuvan teatteriensi-ilta oli 13. syyskuuta 2013.

*Rush* sai Golden Globe -ehdokkuuden parhaan draamaelokuvan ja miessivuosan (Daniel Brühl) kategorioissa. Elokuva palkittiin Bafta-palkinnolla parhaasta leikkauksesta.

## Näyttelijät

## Lähteet

## Aiheesta muualla
* Virallinen sivusto  
* 
* ''Rush'' Box Office Mojossa 
* ''Rush'' Rotten Tomatoesissa 
* ''Rush'' Metacriticissä